Source: http://politeia.org.ro/stiri-revista-presei/revista-presei-3-iunie-aron-si-bordea-de-csm-pierd-rusinos-la-ccr/46951/
Timestamp: 2017-06-29 14:19:33+00:00

Document:
Revista Presei – 3 iunie. Aron si Bordea de la CSM pierd rusinos la CCR! | PoliteiaWorld
» Stiri / Revista Presei	» Revista Presei – 3 iunie. Aron si Bordea de la CSM pierd rusinos la CCR!	Revista Presei – 3 iunie. Aron si Bordea de la CSM pierd rusinos la CCR!
Stiri / Revista Presei	11 Comentarii
Hristos a inviat! Astazi este vineri, 3 iunie. Vremea va fi, în continuare, în general instabilă. Cerul va avea înnorări temporar accentuate şi vor fi averse, însoţite de descărcări electrice şi intensificări de scurtă durată ale vântului în estul şi sud-estul ţării, la deal şi la munte şi local în restul teritoriului, informează ANM. Vremea va fi, în continuare, în general instabilă. Cerul va avea înnorări temporar accentuate şi vor fi averse, însoţite de descărcări electrice şi intensificări de scurtă durată ale vântului în estul şi sud-estul ţării, la deal şi la munte şi local în restul teritoriului. Izolat vor fi căderi de grindină, iar în jumătatea de est a ţării, cantităţile de apă vor depăşi local 20 l/mp şi izolat 50 l/mp. Temperaturile maxime, apropiate de mediile climatologice specifice perioadei în vest şi sud şi sub cele normale în rest, se vor încadra între 16 şi 26 de grade. Temperaturile minime se vor situa, în general, între 9 şi 15 grade. BUCUREŞTI: vremea va fi în general instabilă. Temporar, mai ales după amiază şi în prima parte a nopţii, vor fi înnorări accentuate, averse, descărcări electrice şi intensificări de scurtă durată ale vântului. Temperatura maximă va fi 24…25 de grade, iar cea minimă de 14…15 grade.
DNA: Dan Condrea a transferat 550.000 de euro în conturile Ulianei Ochinciuc și ale fratelui ei. Procurorii DNA arată că, în perioada 29 aprilie – 13 mai, după ce a izbucnit în presă scandalul Hexi Pharma, Dan Condrea a transferat bani din conturile personale în cele ale soției sale și fratelui acestuia. Astfel, la Uliana Ochinciuc au ajuns 229.024 euro, iar la fratele acesteia – 320.000 euro, potrivit Agerpres. DNA, în perioada 2008 — 2016, Hexi Pharma a evidențiat în actele contabile operațiuni fictive de intermediere a achizițiilor de bunuri, în scopul sustragerii de la îndeplinirea obligațiilor fiscale și diminuării obligațiilor de plată către bugetul de stat cu o sumă estimată în această etapă a cercetărilor la aproximativ 8 milioane lei. „Astfel, societatea înregistra achiziții de la două societăți din Cipru, având ca obiect substanțe active folosite în procesul de producție a biocidelor. În realitate, achizițiile erau realizate de către Hexi Pharma direct de la firmele producătoare din Germania, așa cum rezultă din documentele obținute din această țară în cursul urmăririi penale. Comenzile erau realizate în România de către angajații Hexi Pharma, care se ocupau și de realizarea plăților către producători, iar produsele erau livrate din Germania direct în România”, au reținut anchetatorii. Prin operațiunile menționate, susțin procurorii, societatea a înregistrat cheltuieli în cuantum de peste 53,5 milioane lei, echivalentul a aproximativ 12 milioane euro, în condițiile în care valoarea reală a bunurilor achiziționate a fost de aproape 4,7 milioane lei, echivalentul a peste un milion euro. Potrivit unui comunicat al DNA, sumele obținute din săvârșirea infracțiunii de evaziune fiscală au fost transferate în conturile bancare deschise în Cipru și în România de către CPS Chemical & Pharmaceutical Solutions LTD și Hatom Limited LTD. Integral pe Digi24
Inundaţii în nord-estul şi centrul ţării. Doi bărbaţi au murit, 100 de persoane au fost evacuate în judeţul Bacău. Inundaţiile au făcut ravagii în mai multe localităţi din nord-estul ţării în cursul nopţii de joi, relatează DIGI 24. Doi bărbaţi au murit din cauza viiturilor, iar peste 100 de persoane din judeţul Bacău au fost evacuate preventiv. Codul roşu de inundaţii instaurat pentru mai multe zone din nord-estul ţării de meteorologi este în vigoare până sâmbătă, la ora 18.00. Până vineri seara este valabilă o avertizare de Cod portocaliu de furtuni. UPDATE Hidrologii au emis, vineri, o nouă avertizare Cod roşu de inundaţii, care vizează judeţele Neamţ, Suceava, Iaşi şi Vaslui. Ca urmare a precipitaţiilor înregistrate în ultimele ore, a celor prognozate şi a propagării, se pot produce scurgeri importante pe versanţi, torenţi, pâraie, cu efecte de inundaţii locale şi creşteri rapide de debite şi niveluri cu posibile depăşiri ale cotelor de pericol pe afluenţii Moldovei aferenţi sectorului aval Staţiei Hidrometrice Gura Humorului, afluenţii mici ai Siretului aferenţi sectorului Staţiei Hidrometrice Lespezi, în amonte faţă de Staţia Hidrometrică Drăgeşti (judeţele Neamţ, Suceava şi Iaşi), Bârlad – bazin superior (în amonte faţă de Staţia Hidrometrică Vaslui) – judeţele Iaşi, Vaslui şi Neamţ. Avertizarea este valabilă până la ora 10.00 şi vine în completarea codului roşu de inundaţii pentru râuri din judeţele Harghita, Covasna, Suceava, Neamţ, Bacău şi Vrancea, valabil de joi, ora 22.00, până vineri, ora 18.00. Integral pe Adevarul
Mircea Badea a pierdut definitiv procesul cu Horia Georgescu, fostul șef al ANI. Îi va plăti despăgubiri. Curtea de Apel Bucureşti a luat decizia finală în procesul intentat de Horia Georgescu lui Mircea Badea, pentru afirmaţii defăimătoare şi jignitoare făcute de acesta în cadrul emisiunii „În gura presei”. Secţia a IV-a civilă a Curţii de Apel a respins recursurile intentate în această cauză. Rămâne, astfel, valabilă decizia luată de instanţa de apel – Tribunalul Bucureşti. Horia Georgescu a cerut despăgubiri în instanţă după ce Mircea Badea, realizatorul emisiunii „În gura presei” a folosit la adresa sa apelative precum „ochelărică”, „giumbix”, „onanist”, „penibil” și „slugă băsistă”. În cererea de chemare în judecată, Horia Georgescu cerea daune de la Mircea Badea şi SC Antena 3 în cuantum de 40.000 de euro pentru atingeri aduse drepturilor la onoare, demnitate, reputaţie, imagine, viaţă privată. Procesul a fost deschis la Judecătoria sectorului 1 şi s-a finalizat cu pierderea lui de către Mircea Badea. În decembrie 2013, Judecătoria a decis că Georgescu ar trebui să primească despăgubiri în valoare de 5.000 de euro şi că decizia trebuie să fie prezentată în cadrul emisiunii „În gura presei”. Un an mai târziu, în decembrie 2014, în faza apelului, Tribunalului București a redus suma pe care o are de plătiti Mircea Badea (de la 5.000 de euro la 2.000 de euro) și a menținut decizia ca sentința să fie citită în emisiunea „În gura presei”. Integral pe Digi24
Scandal în instanţă. Nicuşor Constantinescu a făcut circ de 4.000 de lei în faţa judecătoarei Anamaria Trancă. Şeful suspendat al CJ Constanţa a reuşit încă o dată să amâne audierea lui în calitate de inculpat, ieri, punând la grea încercare nervii judecătoarei Anamaria Trancă de la Curtea de Apel Bucureşti, care l-a amendat de patru ori consecutiv.Nicuşor Constantinescu a fost adus cu o ambulanţă de la Penitenciarul Poarta Albă, unde stă în arest preventiv după ce acesta a lipsit invocând motive medicale de la fiecare termen de judecată în dosarul în care este judecat de magistraţii constănţeni pentru subfinanţarea Centrului Militar. Procurorii DNA au cerut arestarea, după ce Constantinescu a lipsit de la proces, dar a fost suficient de sănătos pentru a petrece alături de foştii colegi de facultate întâlnirea după 25 de ani de la absolvire. Ieri, Nicuşor Constantinescu urma să fie audiat la Curtea de Apel Bucureşti în dosarul legat de plăţile ilegale către Regia de Drumuri şi Poduri Constanţa.După ce a fost transportat cu targa în beciurile instanţei, Nicuşor Constantinescu (NC) a fost adus în faţa judecătoarei Anamaria Trancă (AT), magistratul întrebându- l dacă vrea să dea o declaraţie, moment în care între cei doi a avut loc un schimb dur de replici: „NC: Am fost adus cu forţa! Vreau să dau o declaraţie, dar nu acum, pentru că mă simt rău şi trebuie să vorbesc patru ore!AT: Nu trebuie să vorbiţi patru ore. Integral pe EVZ
VICTORIE RL. CSM se schimbă integral. România Liberă a câștigat războiul cu Senatul României și opt membri ai Consiliului Superior al Magistraturii, care nu au vrut să se organizeze alegeri generale pentru toți membrii consiliului. Senatul, prin anularea propriilor decizii date între 2011-2015, și-a schimbat practica anul acesta, prelungind mandatele până la șase ani pentru cei aleși pe rest de mandat (înlocuitorii celor plecați din CSM din diverse motive). Cu alte cuvinte, începând din 6 ianuarie 2017 nu am fi avut un CSM nou, ci tot pe cel vechi, deoarece dintre cei 14 membri aleși în adunările generale ale magistraților, nouă ar fi rămas pe loc până la epuizarea mandatului de șase ani. Joi, Curtea Constituțională a tranșat disputa prin decizie definitivă și obligatorie, luată în unanimitate: se fac alegeri pentru toți membrii CSM! Exact așa cum a susținut permanent România Liberă. În articolul ”EXPLOZIV: judecătorul lui Duicu, votat pentru CSM cu autocarul PSD, primește cadou de la Senat un mandat de șase ani!”, publicat în România liberă la data de 27 mai 2015, avertizam că membrii Comisiei Juridice a Senatului, comisie controlată de PSD, face o excepție pentru judecătorul Norel Popescu: îl votează pentru un mandat complet de șase ani în Consiliul Superior al Magistraturii, deși până la acea dată înlocuitorii celor plecați din consiliu au fost validați de Senat DOAR pentru restul de mandat. Tot România Liberă a dezvăluit în exclusivitate faptul că domnul judecător Norel Popescu a fost votat în CSM prin transportarea judecătorilor-alegători la secția de votare cu un autocar pus la dispoziție de președintele PSD Orșova, Constantin Popescu, la rugămintea judecătorului Adrian Curelea. Integral pe Romania Libera
FOTO. Ancheta în cazul elicopterului SMURD prăbușit în R. Moldova continuă. Autoritățile române și moldovene fac cercetări împreună. Desfășurare de forțe, vineri, la Haragîș, raionul Cantemir din Republica Moldova. Organele de anchetă române și moldovene fac împreună cercetări cu privire la prăbușirea elicopterului SMURD, căzut în timpul unei misiuni pe teritoriul țării vecine. Anchetatorii au lucrat toată noaptea. UPDATE. 08.27.Oficialul moldovean Mihail Harabagiu, a declarat, vineri dimineață că, la ora 22.00 a avut loc o ședință cu premierul R.Moldova care a trasat sarcini despre acțiunea desfășurată la locul accindetului. Noaptea trecută, la ora 12.00, trupurile celor patru salvatori au fost duse la Centrul de Medicină Legală din Chișinău, pentru autopsie. Procedura a fost efectuată în comun cu medicii legişti de la Iaşi. Trupurile neînsufleţite vor fi transfortate la Iaşi sau Bucureşti, în conformitate cu indicaţiile ce vor fi primite de la autorităţile din România. UPDATE. 09.00. Prim-ministrul Pavel Filip, în semn de compasiune și recunoștință, va depune flori și va semna în cartea de condoleanțe în memoria victimelor accidentului aviatic din apropierea localității Haragâș, raionul Cantemir, deschisă de Ambasada României în Republica Moldova, transmite Publika.md. Integral pe Romania Libera
Acţiunile abuzive ale protecţiei copilului din Norvegia, verificate de Consiliul Europei. Adunarea Parlamentară a Consiliului Europei a adoptat un proiect rezoluţie care vizează Norvegia şi care vine în sprijinul familiei Bodnariu, a declarat, joi, candidatul PNL la Primăria Capitalei, Cătălin Predoiu. “Am primit din partea colegului Ben-Oni Ardelean o rugăminte, să anunţ că au reputat un succes deosebit azi la Paris, la Adunarea Parlamentară a Consiliului Europei, una dintre comisii a adoptat un proiect de rezoluţie pe Norvegia, în sprijinul familiei Bodanariu”, a declarat candidatul PNL la Primăria Capitalei, Cătălin Predoiu, la Antena 3. Senatorul PNL Ben-Oni Ardelean a declarat, joi, pe Facebook, că APCE a decis elaborarea unui proiect de Raport care va examina în ce măsură acţiunile abuzive din ultimii ani ale serviciilor sociale de protecţia copilului (Barnevernet) din Norvegia, inclusiv în cazul familiei Bodnariu, sunt compatibile cu standardele relevante ale Consiliului Europei, urmând ca rezoluţia să cuprindă recomandari de lege pentru autorităţile de la Oslo. integral pe Gandul
11 Raspunsuri la Revista Presei – 3 iunie. Aron si Bordea de la CSM pierd rusinos la CCR!
Barengott03/06/2016 at 10:35 Buna dimineata. O veste buna de la CCR, dar astept raspunsul cu abuzul in serviciu.
Reply	cedric03/06/2016 at 10:48 Buna dimineata,
CCR ne-a obisnuit cu “una calda ,alta rece” asa ca mi-e teama!
Reply	Cetatean03/06/2016 at 13:09 salutare 🙂
Pregatiti-va pentru ce e mai rau la CCR, respectiv casarea articolul privind abuzul in serviciu. Personal, am devenit din moderat optimist un moderat pesimist. Nu imi place ca au amanat de doua ori decizia.
Reply	cedric03/06/2016 at 14:15 Oare moldovenii nostri, atat de loviti de inundatii, mai au chef sa mearga duminica la vot?
Ar fi o mare pierdere pt. PSD!
Cred ca Dragnea a intrat in fibrilatii si va cara “ajutoare” cu tirurile ca sa-i mobilizeze.
http://www.stiripesurse.ro/dragnea-apel-catre-colegi-opriti-campania-electorala_1136971.html
Reply	zigzag03/06/2016 at 14:42 lasati ca merg oltenii .. s o voteze cu 3 maini pe olguta . sau s a mutat teleormanu’ in moldova si n am aflat inca ?
Reply	cedric03/06/2016 at 15:14 Cred ca Olguta va fi votata chiar cu 4 maini! Oltenia e la fel de rosie ca si Moldova si Muntenia. Ba pot sa zic ca nici Bucurestiul nu prefera alta culoare , in momentul de fata.
Reply	zigzag03/06/2016 at 14:49 Buna ziua , ” Richard Morningstar: Romania a fost binecuvantata cu resurse bogate: are gaze, petrol, energie hidro, biocarburanti, si se fac eforturi pentru dezvoltarea resurselor alternative… Sunt resurse pe fundul Marii Negre – sapropel – care, odata dezvoltate, ar putea produce gaze si o serie de compusi de tipul cimentului. Desigur, tehnologia de exploatare trebuie dezvoltata si ea trebuie sa fie sigura, dar cred ca merita sa fie luata in calcul. Romania are resurse, dar nu trebuie sa devina o insula din acest punct de vedere. Romania trebuie sa joace un rol important in regiune. ” http://www.hotnews.ro/stiri-esential-21049576-interviu-richard-morningstar-greu-american-lumea-energiei-rusia-nu-trece-linia-rosie-intre-apele-teritoriale-ale-membrilor-nato-securitatea-unei-tari-depinde-securitatea-vecinilor-sai-romania-trebuie-.htm
Reply	zigzag03/06/2016 at 15:00 http://economie.hotnews.ro/stiri-finante_banci-21049806-academicienii-realizat-proiect-strategie-romaniei-urmatorii-20-ani-documentul-dezbatut-iojannis-ciolos-isarescu.htm
Reply	miki03/06/2016 at 15:09 Buna ziua!
Hmmm …M-am uitat deja pe ea si am comentarii pentru sectorul la care ma pricep (abordarea Academiei este prea simplista si nu ia in considerare f. multe lucruri si conexiuni).
Reply	cedric03/06/2016 at 15:16 Mare victorie!
Reply	Cetatean03/06/2016 at 16:00 E URIASA, Cedric, insa mu stim daca e definitiva…
http://politeia.org.ro/editoriale/in-coasta-lui-putin-2/46964/
« In coasta lui Putin
Bataia e ruptă din Rai…dacă o fac Bellu și Bitang! »

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CCR